Ministru kabineta rīkojuma projekta

**"Par Ventspils novada pašvaldības nekustamā īpašuma "Garmasta dambja turpinājums" pārņemšanu valsts īpašumā"** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par Ventspils novada pašvaldības nekustamā īpašuma “Garmasta dambja turpinājums” pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Ventspils novada pašvaldības nekustamo īpašumu “Garmasta dambja turpinājums” Popes pagastā, jo tas nav nepieciešams pašvaldības funkciju pildīšanai, nodot to Zemkopības ministrijas (turpmāk – ministrija) valdījumā valsts funkciju (valsts meža apsaimniekošanas un aizsardzības) īstenošanai un zemesgrāmatā nostiprināt īpašuma tiesības uz valsts vārda Zemkopības ministrijas personā.  Ministru kabineta rīkojums stāsies spēkā pēc tā parakstīšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants, Meža likuma 4. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projektā minētā nekustamā īpašuma “Garmasta dambja turpinājums” Popes pagastā, Ventspils novadā (nekustamā īpašuma kadastra Nr. 9856 001 0088) sastāvā ietilpstošā zemes vienība ar kadastra apzīmējumu 9856 001 0088 0,62 ha platībā un inženierbūve ceļš “Garmasta dambja turpinājums” (būves kadastra apzīmējums 9856 001 0088 001) (turpmāk ‒ nekustamais īpašums) ir Ventspils novada pašvaldībai piederošs nekustamais īpašums, kas ierakstīts zemesgrāmatā Kurzemes rajona tiesas Popes pagasta zemesgrāmatas nodalījumā Nr. 100000607482 uz Ventspils novada pašvaldības vārda. Minētā inženierbūve (ceļš) tiek izmantota akciju sabiedrības “Latvijas valsts meži” (turpmāk – Sabiedrība) mežsaimnieciskajos darbos iesaistītā transporta pārvietošanai, tāpēc tā uzturama atbilstošā stāvoklī ar piemērotu ceļa noturību un kvalitāti.  Pēc Valsts zemes dienesta Nekustamā īpašuma valsts kadastra informācijas sistēmas (turpmāk tekstā – NĪVK IS) teksta datiem, zemes vienības ar kadastra apzīmējumu 9856 001 0088 lietošanas mērķis ir “zeme dzelzceļa infrastruktūras zemes nodalījuma joslā un ceļu nodalījuma joslā”, kods 1101.  Pēc NĪVK IS teksta datiem, nekustamajam īpašumam reģistrēti šādi apgrūtinājumi:   1. vides un dabas resursu aizsardzības aizsargjoslas (aizsardzības zonas) teritorija ap kultūras pieminekli laukos (7314020101) 0,17 ha platībā. Apgrūtinājums reģistrēts atzīmes veidā arī Popes pagasta zemesgrāmatas nodalījumā Nr. 100000607482 III daļas 1. iedaļā; 2. ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem (7312050101) 0,02 ha platībā, 3. ekspluatācijas aizsargjoslas teritorija ap radioteleskopu (7316100200) 0,62 ha platībā. Apgrūtinājums reģistrēts atzīmes veidā arī Popes pagasta zemesgrāmatas nodalījumā Nr. 100000607482 III daļas 1. iedaļā.  Rīkojuma projektā minētais nekustamais īpašums ir nepieciešams Zemkopības ministrijai Meža likuma 4. panta otrajā daļā noteiktajai valsts funkcijai – valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanai un aizsardzībai, ko nodrošina akciju sabiedrība "Latvijas valsts meži" (turpmāk ‒ Sabiedrība), lai Sabiedrība nekustamo īpašumu var izmantot mežsaimnieciskajos darbos iesaistītā transporta pārvietošanai, kas dos iespēju piekļūt valsts meža masīviem, tā nodrošinot Meža likumā noteiktās valstij piekrītošās un piederošās meža zemes apsaimniekošanu un aizsardzību.Saskaņā ar Meža likuma 4. panta otro daļu valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību nodrošina Sabiedrība, kas nodibināta valsts meža īpašuma pārvaldīšanai un apsaimniekošanai.Ievērojot Sabiedrības lūgumu (04.08.2019. vēstule Nr. 4.1\_2\_03id\_260\_19\_286), Ventspils novada dome 2020. gada 29. decembrī pieņēma lēmumu Nr. 76 “Par pašvaldības ceļa “Garmastu dambja turpinājums”, Popes pagastā, nodošanu valsts īpašumā” (protokols Nr. 76, 10.§), ar kuru nolēma nekustamo īpašumu nodot bez atlīdzības valstij Zemkopības ministrijas personā valsts funkciju (valsts meža apsaimniekošanas un aizsardzības) īstenošanai, un noteica Zemkopības ministrijai pienākumu bez atlīdzības to nodot Ventspils novada pašvaldībai, ja nekustamais īpašums vairs netiek izmantots Meža likumā noteiktās valstij piekrītošās un piederošās meža zemes apsaimniekošanai un aizsardzības nodrošināšanai, par to izdarot atzīmi zemesgrāmatā. Rīkojuma projekta mērķis pārņemt bez atlīdzības valsts īpašumā un nodot Zemkopības ministrijas valdījumā Ventspils novada pašvaldībai piederošu nekustamo īpašumu, nostiprināt to zemesgrāmatā uz valsts vārda Zemkopības ministrijas personā un nodot to Sabiedrībai pārvaldīšanā, lai Sabiedrība par saviem līdzekļiem var pārbūvēt inženierbūvi meža ceļu ar piemērotu noturību un kvalitāti, kāda nepieciešama Sabiedrībai mežsaimnieciskajos darbos iesaistītā transporta pārvietošanai, tā nodrošinot Meža likumā noteiktās valstij piekrītošās un piederošās meža zemes apsaimniekošanu un aizsardzību. Starp Zemkopības ministriju un Sabiedrību 13.11.2017. ir noslēgts valsts nekustamā īpašuma pārvaldīšanas līgums, un saskaņā ar šī līguma 2.2.5. apakšpunktu Sabiedrībai ir tiesības savas darbības nodrošināšanai saskaņā ar normatīvajiem aktiem pārbūvēt un (vai) atjaunot būves.  Valstij, pārņemot nekustamo īpašumu no pašvaldības, NĪVK IS un zemesgrāmatā reģistrētie apgrūtinājumi nerada papildu ietekmi uz nekustamā īpašuma iespējamo izmantošanu. Zemkopības ministrijai, izmantojot nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam.  Pārņemot no pašvaldības nekustamo īpašumu valsts īpašumā, Meža likumā noteiktā valsts funkcijas izbeigšana netiek plānota. Ja iestāsies rīkojuma projekta 2. punktā minētie apstākļi un nekustamais īpašums vairs netiks izmantots norādītās valsts funkcijas nodrošināšanai, tad nekustamais īpašums visā tā sastāvā tiks nodots atpakaļ pašvaldībai, ievērojot Publiskas personas mantas atsavināšanas likuma 42. pantā ietvertās prasības.  Rīkojuma projektam ir pievienoti īpašuma tiesības apliecinošie dokumenti un Ventspils novada pašvaldības lēmums, kas apliecina, ka rīkojuma projektā minētais nekustamais īpašums nav nepieciešams Ventspils novada pašvaldībai. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, sabiedrība un Ventspils novada pašvaldība |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. gads | | 2023. gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Nekustamā īpašuma tiesību maiņu zemesgrāmatā uz valsts vārda Zemkopības ministrijas personā Sabiedrība segs par saviem finanšu līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana**  **un tās ietekme uz institūcijām** | | |
| 1. | Projekta izpildē iesaistītās institūcijas un publiskās kapitālsabiedrības | Projekta izpildi nodrošinās Zemkopības ministrija, sabiedrība un Ventspils novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

Zemkopības ministrs K. Gerhards

Punka 67027377

Rita.Punka@zm.gov.lv